ET Euroopa Liidu Teataja C 126/14

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2005/C 126/07)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

NÕUKOGU MÄÄRUS (EMÜ ) NR 2081/92

“SALAME CREMONA”

EÜ nr: IT/00265/27.12.2002

KPN ( ) KGT ( X )

Käesolev kokkuvõte on koostatud üksnes informatiivse eesmärgiga. Täieliku informatsiooni saamiseks palutakse asjast huvitatutel ja eriti asjaomase kaitstud päritolunimetusega toote tootjatel tutvuda tehnospetsifikaadi täieliku versiooniga riiklikul tasandil või Euroopa Komisjoni pädevate talituste juures. (1)

1. Liikmesriigi vastav asutus

Nimetus: Ministero delle Politiche Agricole e Forestali Aadress: Via XX Settembre n. 20 — 00187 ROMA Tel.: 06 — 4819968 Faks: 06 — 42013126 E-post: qualita@politicheagricole.it

2. Taotlejate rühm

2.1 Nimetus: Consorzio tutela del Salame Cremona 2.2 Aadress: Piazza Zelioli Lanzini,1 — 26100 CREMONA Tel. /Faks: 0372/598251 2.3 Koosseis: tootjad/töötlejad (X) muu ( )

3. Toote liik

Klass 1.2.: Liha baasil valmistatud tooted

4. Spetsifikaat

(Artikli 4 lõikes 2 sätestatud nõuete kokkuvõte):

4.1 Nimi: “Salame Cremona”

4.2 Kirjeldus: Salame Cremona on soolde pressitud ja laagerdatud toores vorstitoode, mis on tarbijani jõudes järgmiste omadustega:

Füüsikalis-morfoloogilised omadused

Kaal laagerdusperioodi lõpuks mitte vähem kui 500 g

Diameeter valmistamisperioodil mitte vähem kui 65 mm

Pikkus valmistamisperioodil mitte vähem kui 150 mm

Keemilised ja keemilis-füüsikalised omadused

Mikrobioloogilised omadused

Mesofiilne mikroobiline tase: > 1x 10 osakest moodustavat koloonia grammi kohta, ülekaalus on piimhappebakterid (lactobacillus) ja kokid (coccus).

Organoleptilised omadused

Väliskuju: silindriline, mõneti ebaregulaarne vorm.

Konsistents: tootel peab olema tihke pehme konsistents.

Välimus lõikamisel: lõigatud viil on tihke ja ühtlane, seda iseloomustab tunnuslik lihas- ja rasvosade sidusus, mis ei tõsta esile kummagi piirjooni (nn hajutatud välimus). Märgata pole kilekõõluse nähtavaid osasid.

Värvus: tumepunane

Lõhn: tunnuslik vürtsikas lõhn

4.3 Geograafiline ala: Salame Cremona valmistamispiirkonda kuuluvad Lombardia, Emilia Romagna, Piemonte ja Veneto maakonnad.

4.4 Päritolutõendid: Peamised ajaloolised dokumendid, mis tõendavad selgelt ja täpselt toote päritolu ja seost territooriumiga, pärinevad aastast 1231. Dokumente säilitatakse Cremona riigiarhiivis ja need annavad tunnistust Cremona territooriumi ja seda ümbritsevate riikide vahelisest sea- ja lihatoodete kaubandusest. “Litterarum'is” ja “Fragmentorum'is” sisalduvates renessansiaegsetes dokumentides mainitakse salame't selgesõnaliselt ning räägitakse selle tähtsusest spetsifikaadis märgitud tootmispiirkonnale. Piiskop Cesare Speciano külastuse ajal piirkonna nunnakloostritesse (1599—1606) kirja pandud ülestähenduste “argielu kirjelduste” osast selgub, et “neil päevil, mil söödi lihatoite” kaunistasid söögilauda ka salaamivorstid.

Veel tänapäevalgi on Salame Cremona traditsioonilisel esindatusel oluline kaal Lombardia ja Po jõe oru suurematel toidumessidel. Sotsiaal-majanduslikud uurimused annavad tunnistust sealihatoodete valmistajate suurest arvust Po jõe tasandikel ning sellest, kui otstarbekalt nende tegevus on seotud piima- ja juustutööstuse ning teravilja (eriti maisi) kasvatamisega.

4.5 Valmistamismeetod: Tootmismeetod on kokkuvõtlikult järgmine: KGT toote tootmiseks vajalik lähteaine peab olema pärit Friuli-Venezia Giulia, Veneto, Lombardia, Piemonte, Emilia Romagna, Umbria, Toscana, Marche, Abruzzo, Lazio ja Molise maakondades sündinud, kasvatatud ja tapetud sigadelt. Vastavalt Itaalia tõuraamatule võib kasutada traditsioonilisi Itaalia Large White ja Itaalia Landrace tõugu sigu või sama tõugu kultide järeltulijad, Itaalia Duroc tõugu kultide järeltulijaid, teist tõugu kultide ehk hübriidkultide järeltulijaid, kui need vastavad selektsiooni- ja ristamismudelitele, mille eesmärgid ei ole vastuolus Itaalia tõuraamatu ettekirjutustega lihasea tootmise kohta.

Sead saadetakse tapamajja mitte varem kui üheksanda ja mitte hiljem kui viieteistkümnenda elukuu täitumisel. Tapamajja saadetud seapartii keskmine kaal peab jääma 144-176 kg vahele.

Seguks kasutatav sealiha saadakse rümba lihaskoest ning vöötlihastest ja rasvkoest.

Koostisained: taignasse segatud sool, vürtsid, pipraterad või suuremad pipratükid, purustatud küüslauk.

Muud võimalikud koostisained: valge või punane gaasita vein, suhkur ja/või glükoos a/või puuviljasuhkur ja/või laktoos, fermendid, nitrit ja/või kaalium, askorbiinhape ja selle naatriumsool.

Lubamatu on kasutada mehaaniliselt eemaldatud liha.

Valmistamine: lihas- ja rasvosad puhastatakse hoolikalt eemaldades neilt suuremad idekoe osad ja pehme rasvkoe, lümfisõlmed ja suuremad närvitüved. Liha hakitakse 6 mm avaustega hakklihamasinaga. Peenestamise ajal peab liha temperatuur olema kõrgem kui 0oC; liha maitsestatakse soolaga selle hakkimise ajal; hakitud lihamassile lisatakse ülejäänud koostisosad ja aroomid. Segamine toimub vaakummasinatega või surve all pikema aja kestel. Salame Cremona on pressitud sea, veise, hobuse või lamba naturaalsoolde, mille esialgne läbimõõt on suurem kui 65 mm. Sidumine nööriga toimub käsitsi või mehaaniliselt. Toote maksimaalne lubatud ladustamisaeg laoruumis on 1 päev temperatuuril 2 kuni 10oC. Kuivatamine toimub soojas, temperatuuril 15 kuni 25oC.

Laagerdumine toimub piisava õhuringlusega ruumis mitte vähem kui 5 nädalat temperatuuril 11 kuni 16oC. Laagerdamisperioodi pikkus sõltub soolika algmõõtmetest.

KGT toode jõuab tarbijani üksiktootena, see on vaakum- või survepakendis, tervena, tükina või viiludena.

Isikud, kes kavatsevad hakata tootma KGT toodet Salame Cremona peavad täpselt lähtuma ELi juures registreeritud spetsifikaadist.

Kindlustamaks kontrolli ja kaubaringlusprotsessi läbipaistvust, säilitades ühtlasi toote kvalitatiivsed omadused peavad tootmine, pakkimine või portsjoniteks jagamine toimuma spetsifikaadi artiklis 7 käsitletud kontrolliasutuse järelvalve all ning üksnes spetsifikaadi artiklis 3 märgitud tootmispiirkonnas.

4.6 Seos piirkonnaga: Salaamivorsti tootmine on tugevalt seotud kohaliku seakasvatusega, mille juured ulatuvad Rooma ajastusse. Salame Cremona on tihedates sidemetes oma keskkonnaga, kuna piimatootmise ja maisikasvatusega seotud seakasvatus hakkas õitsema kõigepealt Cremona piirkonnas ja hiljem Po jõe tasandikul.

Lehma- ja seakasvatuse ning teraviljakasvatuse tõhusale koostoimele on suurepäraseks liitlaseks kohalik sombune ja tuulevaikne kliima, mis võimaldab teatud toodetele, nagu näiteks salaamivorstile, laagerdumispaiku, mis annavad talle erilise pehme, sametise koostise ja tugeva aroomi. Salame Cremona tootmispiirkonda, mida iseloomustavad algselt alluviaalse piirkonnale omased tüüpilised jooned, on sajandeid kasutatud seakasvatuseks, kõigepealt peremajapidamise ja edaspidi üha professionaalsemal tasemel. Toote huvipiirkonda kuuluvate territooriumite kliimale on iseloomulik pidev udu, kõrge niiskusaste ja tuuletus, mis pakuvad tootele Salame Cremona optimaalseid laagerdumistingimusi. Po jõe tasandikule jääv tootmispiirkonna maastik ei ole mitmekesine, see on lauskjas, kaetud jõgede ja kanalitega, niitude ja maisitaimedega.

Tootmisterritooriumi kliimat iseloomustavad suhteliselt karmid, väga niisked ja udused sügised ja talved, jahedavõitu ja vihmased kevaded, samas kui suvine õhutemperatuur on üsna kõrge ning sellele on iseloomulikud sagedased ja tihti ülitugevad vihmahood. Siga on läbi aegade olnud sobiv loom Po jõe tasandikul ja seda piiravatel orgudel kasvavate maisitaimede ning kohaliku piimatööstuse jäätmete optimaalseks ärakasutamiseks.

Samamoodi on tootmispiirkond läbi aegade olnud ideaalne nii lähtematerjalide (mais ja vadak), kui ka sealiha, eriti Salame Cremona töötlemise ja säilitamise tingimuste poolest, kuna nimetatud tootele selle kõrgkvaliteediliste omaduste kindlustamiseks on vaja väga niisket ja tuulevaikset kliimat.

Selliseid Salame Cremona kvaliteetseid omadusi olnuks aga võimatu saavutada inimese vahelesekkumiseta, kes oskas aegade jooksul tootmispiirkonnas ellu viia selle nii omapärase salaamivorsti valmistamise ja laagerdamise tehnikad.

Veel tänapäevalgi järgitakse Salame Cremona valmistamisel traditsioonilisi meetodeid, millele liidetakse tootmisprotsessi uued tehnoloogiad.

Seega on kliimast tingitud keskkonnafaktor ning inimfaktor pluss asjatundjate head tehnilised oskused Salame Cremona valmistamisel endiselt nendeks asendamatuteks põhielementideks, mis kindlustavad tootele selle erilisuse ja maine.

Salame Cremona traditsiooniline kohalolu Po jõe oru toidumessidel ja tema tugev kohalolu põhilistel riiklikel ja rahvusvahelistel turgudel on tõestuseks toote kõrgele mainele ja tuntusele nii minevikus kui tänapäeval.

Sama tõendab ka asjaolu, et Salame Cremona on registreeritud Itaalia päritoluga põllumajandustoodete peamistesse nimestikesse, millele aastatel 1950—1970 panid aluse Itaalia ja teiste Euroopa riikide (Saksamaa, Prantsusmaa, Austria ja Hispaania) vahel geograafilise päritoluga nimetuste kaitseks sõlmitud kahepoolsed kokkulepped.

4.7 Kontrolliasutus:

Nimetus: Istituto Parma Qualità — I.P.Q. Aadress: Via Roma, 82/c — 43013 LANGHIRANO (PR)

4.8 Märgistus: Etiketile peab olema kirjutatud selgete kustutamatute ja teistest pealdisest suuremate kirjutatud tähtedega sõnad “Salame Cremona” ja “Indicazione Geografica Protetta” (Kaitstud geograafiline tähis) ja/või lühend “IGP” (KGT). Viimasena toodud pealdis peab olema tõlgitud keelde, milles toode turustatakse.

Keelatud on igasuguse muu, spetsiaalselt ette kirjutamata tunnuse lisamine.

Samas on lubatud tunnuste kasutamine, mis viitavad ärinimedele või erakaubamärgile, eeldusel et need ei kanna ülistavat tähendust ega peta ostjat.

Vastavalt Komisjoni määruse (EÜ) nr 1276/98 artiklile 1 peab etiketile olema märgitud ka ühenduse sümbol.

4.9 Siseriiklikud nõuded: —

(1) Euroopa Komisjon, Põllumajanduse peadirektoraat – Põllumajandustoodete kvaliteedi poliitika, B-1049 Brüssel